laion/Wikipedia-Exotic huggingface dataset:
রবীন্দ্রনাথ ঠাকুরের সৃষ্টি-নির্ভর চলচ্চিত্রগুলির তালিকা

রবীন্দ্রনাথ ঠাকুর রচিত কবিতা, গল্প, উপন্যাস ও নাটক অবলম্বনে যে সব পূর্ণ দৈর্ঘ্যের চলচ্চিত্র এবং রবীন্দ্রনাথ-সংক্রান্ত অন্যান্য চলচ্চিত্রগুলির তালিকা এই পৃষ্ঠায় দেওয়া হল। "চলচ্চিত্র ও রবীন্দ্রনাথ", সৌম্যেন্দু ঘোষ, পশ্চিমবঙ্গ, অগস্ট-সেপ্টেম্বর সংখ্যা, তথ্য ও সংস্কৃতি বিভাগ, পশ্চিমবঙ্গ সরকার, পৃ. ২১৫-১৭
পল শেখটার

পল শেখটার (ইংরেজি ভাষায়: Paul L. Schechter) একজন মার্কিন জ্যোতিঃপদার্থবিজ্ঞানী। তিনি বর্তমানে ম্যাসাচুসেটস ইনস্টিটিউট অফ টেকনোলজি-তে উইলিয়াম এ এম বার্ডেন অধ্যাপক হিসেবে শিক্ষকতা করছেন। তিনি আরেক মার্কিন জ্যোতির্বিজ্ঞানী উইলিয়াম এইচ প্রেস-এর সাথে মিলে বহিঃছায়াপথীয় জ্যোতির্বিজ্ঞানের বিখ্যাত শেখটার উজ্জ্বলতা অপেক্ষক প্রদাণের জন্য বিখ্যাত। ১৯৭৪ সালে এই দুজন বিজ্ঞানী একটি গবেষণাপত্রে এই অপেক্ষক প্রকাশ করেন যা প্রতি ঘন মেগাপারসেক আয়তনে একটি নির্দিষ্ট উজ্জ্বলতা ব্যবধানের ছায়াপথের সংখ্যা গণনা করে। তিনি ১৯৬৮ সালে কর্নেল ইউনিভার্সিটি থেকে স্নাতক পর্যায়ের পড়াশোনা সম্পন্ন করেন। ১৯৭৫ সালে পিএইচডি ডিগ্রি লাভ করেন ক্যালটেক থেকে। ১৯৮৮ সাল থেকে তিনি এমআইটি-তে অধ্যাপনা করছেন। এমআইটি-র আগে ইউনিভার্সিটি অফ অ্যারিজোনার ইনস্টিটিউট অফ অ্যাডভান্সড স্টাডি, হার্ভার্ড ইউনিভার্সিটি এবং কার্নেগি মানমন্দিরের পিক ন্যাশনাল অবজারভেটরিতে কাজ করেছেন। অধ্যাপক শেখটারের গবেষণার মূল বিষয় ছায়াপথ, ছায়াপথ স্তবক এবং ছায়াপথ স্তবকে গুপ্ত পদার্থ বণ্টন। অনেক বছর ধরেই তিনি ভূপৃষ্ঠের বিভিন্ন দুরবিন এবং হাবল মহাকাশ দুরবিন ব্যবহার করে ছায়াপথ এবং ছায়াপথ স্তবক পর্যবেক্ষণ করে যাচ্ছেন। পর্যবেক্ষণের জন্য তিনি অনেক সময়ই মহাকর্ষীয় লেন্সিং প্রক্রিয়া কাজে লাগান। PAUL SCHECHTER, William A. M. Burden Professor of Astrophysics, MIT
বামন ছায়াপথ

বামন ছায়াপথ (ইংরেজি: Dwarf galaxy) বলতে কম উজ্জ্বলতার ছোট ছায়াপথ বোঝায়। এরাও বিভিন্ন ধরনের হতে পারে। যেমন: উপবৃত্তাকার, গোলকীয়, বা অনিয়মিত। অনিয়মিত বামনের একটি উদাহরণ হচ্ছে ম্যাজেলানীয় মেঘ। আর উপবৃত্তাকার বামনের উদাহরণ হচ্ছে এম৩২। স্থানীয় পুঞ্জের বাইরে এদেরকে শনাক্ত করা বেশ কঠিন, কারণ এরা ছোট এবং অনুজ্জ্বল। কিন্তু ধারণা করা হয় মহাবিশ্বের সর্বত্রই এদের সংখ্যা যথেষ্ট। ফারসীম মান্নান মোহাম্মদী, জ্যোতির্বিজ্ঞান শব্দকোষ, বামন ছায়াপথ, পৃষ্ঠা - ৬৬; বাংলা একাডেমি প্রকাশিত
ভাল্টার বাডে

ভাল্টার বাডে (জার্মান: Walter Baade) বিখ্যাত জার্মান জ্যোতির্বিজ্ঞানী যিনি ১৯৩১ সালে জার্মানি ছেড়ে মার্কিন যুক্তরাষ্ট্রে চলে গিয়েছিলেন। তিনিই প্রথম তারার দুটি পপুলেশন তথা পপুলেশন ১ এবং পপুলেশন ২ এর অস্তিত্ব আবিষ্কার করেন। দ্বিতীয় বিশ্বযুদ্ধের পুরোটা সময় তিনি মাউন্ট পালোমার মানমন্দিরে জ্যোতির্বিজ্ঞান গবেষণায় নিয়োজিত ছিলেন। বাডে জানালা Donald E. Osterbrock, Walter Baade, Walter Baade: A Life in Astrophysics Bruce Medal page Awarding of Bruce Medal Awarding of RAS gold medal
পরশু স্তবক

পরশু স্তবক (ইংরেজি ভাষায়: Perseus cluster) পরশু মণ্ডলে অবস্থিত একটি ছায়াপথ স্তবক। এর পশ্চাদপসরণ বেগ প্রতি সেকেন্ডে ৫,৩৬৬ কিলোমিটার এবং ব্যস প্রায় ৮৬৩ আর্কমিনিট। এটি মহাবিশ্বের সর্ববৃহৎ কাঠামোগুলোর একটি। "NASA/IPAC Extragalactic Database"। Results for Perseus Cluster। সংগ্রহের তারিখ ২০০৬-১১-২৮।  The Perseus Cluster on WikiSky: DSS2, SDSS, GALEX, IRAS, Hydrogen α, X-Ray, Astrophoto, Sky Map, Articles and images Astronomy picture of the day (APOD) talking about sound waves in Perseus, earlier APOD Fabian, A.C., et al. A deep Chandra observation of the Perseus cluster: shocks and ripples. Monthly Notices of the Royal Astronomical Society. Vol. 344 (2003): L43 (arXiv:astro-ph/0306036v2).
বর্ণালীবীক্ষণ

বর্ণালীবীক্ষণ (ইংরেজি: Spectroscopy (/spɛkˈtrɒskəpi/)) হচ্ছে পদার্থ এবং বিকিরণের মধ্যে মিথস্ক্রিয়া বিষয়ক গবেষণা। সূর্যের আলো প্রিজমের মধ্য দিয়ে অতিক্রম করলে তরঙ্গ দৈর্ঘ্য অনুযায়ী বিভক্ত হয়ে যায়, এই ঘটনা পর্যবেক্ষণের মাধ্যমেই বিজ্ঞানের এই শাখার জন্ম হয়েছিল। পরবর্তীতে অবশ্য তরঙ্গ দৈর্ঘ্য বা কম্পাঙ্কের অপেক্ষক হিসেবে বিকিরিত শক্তির যেকোন ধরনের মিথস্ক্রিয়া বোঝাতে এই শব্দটি ব্যবহৃত হতে শুরু করে। বর্ণালীবীক্ষণ থেকে পাওয়া উপাত্ত অনেক সময় একটি বর্ণালীর মাধ্যমে তুলে ধরা হয়। বর্ণালী হচ্ছে তরঙ্গ দৈর্ঘ্য বা কম্পাঙ্কের বিপরীতে উক্ত তরঙ্গ দৈর্ঘ্য শক্তির পরিমাণের একটি লেখচিত্র। বর্ণালীমিতি এবং স্পেকট্রোগ্রাফি শব্দ দুটি অনেক সময় তরঙ্গ দৈর্ঘ্যের সাপেক্ষে বিকিরণের তীব্রতার পরিমাপ বোঝাতে ব্যবহৃত হয়। অনেক বর্ণালীবীক্ষণিক পরীক্ষার পদ্ধতি বোঝাতেও বর্ণালীমিতি ব্যবহৃত হয়। বর্ণালীবীক্ষণের জন্য ব্যবহৃত যন্ত্রের নাম হচ্ছে স্পেকট্রোমিটার, স্পেকট্রোফটোমিটার, স্পেকট্রোগ্রাফ বা বর্ণালী বিশ্লেষক। চার্লস গ্লোভার বার্কলা নিকোলাই বাসভ নিকোলাস ব্লোমবের্গেন নিলস বোর আর্থার কম্পটন লুই দ্য ব্রোয়ি জেমস ফ্রাংক ভের্নার কার্ল হাইজেনবের্গ ভিক্টর ফ্রান্সিস হেস অ্যান্টনি হিউইশ আলফ্রেড কাস্টলার উইলিস ল্যাম্ব হেন্ড্রিক আন্টোন লোরেন্‌ৎস আলবার্ট আব্রাহাম মাইকেলসন রবার্ট মিলিকান রুডল্‌ফ ম্যোসবাউয়ার মাক্স প্লাংক আলেক্সান্দর প্রখরভ ইসিদোর ইজাক রাবি চন্দ্রশেখর ভেঙ্কট রমন ভিলহেল্ম কনরাড র‌ন্টগেন মার্টিন রাইল আর্থার লিওনার্ড শলো কাই সিগবান মান্নে সিগবান ইয়োহানেস ষ্টার্ক চার্লস হার্ড টাউনস ইয়োসেফ ফন ফ্রাউনহোফার ফিলিপ লেনার্ড পিটার জেমান H. W. Kroto, Molecular Rotation Spectra, Wiley, New York, 1975 (Reprinted by Dover 1992) Philip R. Bunker and Per Jensen, Molecular Symmetry and Spectroscopy, 2nd edition, NRC Research Press, Ottawa, 1998 [১][স্থায়ীভাবে অকার্যকর সংযোগ] D. Papoušek and M. R. Aliev, Molecular Vibrational-Rotational Spectra Elsevier, Amsterdam, 1982 E. B. Wilson, J. C. Decius, and P. C. Cross, Molecular Vibrations, McGraw-Hill, New York, 1955 (Reprinted by Dover 1980) Crouch, Stanley; Skoog, Douglas A. (২০০৭)। Principles of instrumental analysis। Australia: Thomson Brooks/Cole। আইএসবিএন 978-0-495-01201-6। উদ্ধৃতি টেমপ্লেট ইংরেজি প্যারামিটার ব্যবহার করেছে (link) Herrmann, R.; C. Onkelinx (১৯৮৬)। "Quantities and units in clinical chemistry: Nebulizer and flame properties in flame emission and absorption spectrometry (Recommendations 1986)"। Pure and Applied Chemistry। 58 (12): 1737–1742। ডিওআই:10.1351/pac198658121737। উদ্ধৃতি টেমপ্লেট ইংরেজি প্যারামিটার ব্যবহার করেছে (link) কার্লিতে Spectroscopy links (ইংরেজি) কার্লিতে Amateur spectroscopy links (ইংরেজি) MIT Spectroscopy Lab's History of Spectroscopy Timeline of Spectroscopy NIST government spectroscopy data
বর্ণালীবীক্ষণিক লম্বন

বর্ণালীবীক্ষণিক লম্বন (ইংরেজি: Spectroscopic parallax) তারার দূরত্ব পরিমাপের একটি পদ্ধতি। নাম এমন হলেও এর সাথে প্রকৃতপক্ষে লম্বনের কোন সম্পর্ক নেই। কোন তারার আপাত মান এবং বর্ণালী ধরন জানা থাকলে তা থেকে দূরত্ব বের করা সম্ভব। বোঝাই যাচ্ছে, এজন্য তারাটিকে এমন হতে হবে যাতে তার বর্ণালি ধরন নির্ণয় করা যায়। নিকটবর্তী তারাগুলোর বর্ণালি ধরনই কেবল বর্ণালীবীক্ষণের মাধ্যমে নির্ণয় করা সম্ভব। এজন্য এই পদ্ধতি আমাদের সূর্য থেকে আনুমানিক ১০ কিলোপারসেক দূরত্ব পর্যন্ত প্রয়োগ করা যায়। প্রক্রিয়াটি বেশ সাধারণ। তারার বর্ণালি ধরন জানা থাকলে হের্ডসব্রং-রাসেল চিত্র থেকে তার পরম প্রভা বের করা যায়, আর প্রভা থেকে পাওয়া যায় পরম মান। পরম মান এবং আপাত মান থেকে দূরত্ব মাপাঙ্ক ব্যবহার করে দূরত্ব নির্ণয় করা যায়। সমীকরণ হচ্ছে: M = m + 5 − 5 L o g ( d ) {\displaystyle M=m+5-5Log(d)} যেখানে: d = 1 π {\displaystyle d={\frac {1}{\pi }}} এবং π {\displaystyle \pi } হচ্ছে আর্কসেকেন্ডে লম্বন। সমীকরণটিকে এভাবেও লেখা যায়: M = m + 5 + 5 l o g ( π ) {\displaystyle M=m+5+5log(\pi )} প্রধান ধারার সব তারার জন্যই এটি দূরত্ব নির্ণয়ের খুব উপযোগী পদ্ধতি। কিন্তু দানবীয় তারাদের জন্য এটি খুব বেশি কার্যকরী নয়। কারণ লোহিত দানব সহ অন্যান্য দানবদের ক্ষেত্রে এইচআর চিত্র প্রায় উল্লম্ব হয়ে যায় এবং সেক্ষেত্রে উজ্জ্বলতা পরিমাপের অনিশ্চয়তা অনেক বেড়ে যায়। আকাশগঙ্গার সমতল থেকে লম্বালম্বিভাবে উপরে বা নিচে তাকালে যেসব তারা দেখতে পাওয়া তাদের ক্ষেত্রে এই নিয়ম খুব উপযোগী। কারণ, ধূলিকণা কম থাকায় এসব তারার বর্ণালি ধরন সঠিকভাবে নির্ণয় করা যায়। এই তারাগুলোর দূরত্ব নির্ণয়ের পর একটি সমীকরণ ব্যবহার করে আকাশগঙ্গার এই অঞ্চলে তারার স্থানিক বিন্যাস বের করা যায়। স্থানিক বিন্যাসের এই সমীকরণটি হচ্ছে, n ( R , z , S ) = n ( 0 , , 0 , S ) e − R / h R ( S ) e − | z | / h z ( S ) {\displaystyle n(R,z,S)=n(0,,0,S)e^{-R/h_{R}(S)}e^{-|z|/h_{z}(S)}} যেখানে S {\displaystyle S} বর্ণালী ধরন, h R ( S ) {\displaystyle h_{R}(S)} স্কেল দৈর্ঘ্য এবং h z ( S ) {\displaystyle h_{z}(S)} স্কেল উচ্চতা
মিনকভস্কি স্থান

মিনকভস্কি স্থান (ইংরেজি: Minkowski space) (/mɪŋˈkɔːfski, -ˈkɒf-/) পদার্থবিজ্ঞানের একটি ধারণা, আইনস্টাইনের আপেক্ষিকতার বিশেষ তত্ত্ব যার মাধ্যমে ব্যাখ্যা করা হয়। জার্মান গণিতবিদ হেরমান মিনকভস্কির নামানুসারে এর নাম রাখা হয়েছে। নাম স্থান হলেও এতে স্থানের তিনটি মাত্রা এবং কালের একটি মাত্রাকে একত্রিত করা হয়। অর্থাৎ মিনকভস্কি স্থান একটি চতুর্মাত্রিক বিশ্বব্যবস্থা। গণিতের ভাষায়, এটি হচ্ছে স্থানকালকে ব্যাখ্যা করার একটি চতুর্মাত্রিক বহুধা (ম্যানিফোল্ড)। তাত্ত্বিক পদার্থবিজ্ঞানে মিনকভস্কি স্থানের সাথে ইউক্লিডীয় স্থানের পার্থ্যক্য করা জরুরী। ইউক্লিডীয় স্থানের সবগুলো মাত্রাই স্থানসদৃশ, যেখানে মিনকভস্কি স্থানে একটি কালসদৃশ মাত্রা রয়েছে। তাই প্রতিসাম্য শ্রেণী অনুযায়ী যদি এই দুটি ম্যানিফোল্ডকে ভাগ করা হয় তবে ইউক্লিডীয় স্থান ইউক্লিডীয় শ্রেণীর অন্তর্ভুক্ত হবে, কিন্তু মিনকভস্কি স্থান পড়বে পোয়াঁকারে শ্রেণীর মধ্যে। মিনকভস্কি স্থানের ধারণা কেবল সমতল স্থানকালের ক্ষেত্রে প্রয়োগ করা যায়। অর্থাৎ সসীম দূরত্বে কেবল নিউটনীয় সীমার মধ্যে থাকলেই এর প্রয়োগ সম্ভব, উপরন্তু মহাকর্ষের প্রভাবও এখানে নগণ্য মনে করতে হয়। কারণ মহাকর্ষের প্রভাবে স্থানকাল বেঁকে যায়, আর বক্র স্থানকালে মিনকভস্কি স্থান অচল হয়ে পড়ে। তখন আমাদেরকে বিশেষ আপেক্ষিকতা ছেড়ে সাধারণ আপেক্ষিকতার আশ্রয় নিতে হয়। সাধারণ আপেক্ষিকতায় সামগ্রিকভাবে স্থানকে ব্যাখ্যা করা হয়, এটি যেকোন ধরনের স্থানকালের জন্য প্রযোজ্য, তা বক্রই হোক আর সমতলই হোক। তথাপি কোন বিন্দুর নিকটে ক্ষুদ্রাতিক্ষুদ্র একটি পরিমণ্ডলে (মহাকর্ষীয় ব্যতিক্রমী বিন্দু অগ্রাহ্য করে) মিনকভস্কি স্থানের ধারণা প্রয়োগ করা খুব কার্যকরী। আরও বিমূর্তভাবে বলা যায়, মহাকর্ষের উপস্থিতিতে স্থানকালকে একটি চতুর্মাত্রিক ম্যানিফোল্ড হিসেবে বর্ণনা করা হয়, এই চতুর্মাত্রিক ম্যানিফোল্ডের যেকোন বিন্দুতে অবস্থিত স্পর্শকীয় স্থানই হচ্ছে চতুর্মাত্রিক মিনকভস্কি স্থান। এজন্য সাধারণ আপেক্ষিকতা বর্ণনা করতেও মিনকভস্কি স্থানের প্রয়োজন পড়ে। মহাকর্ষের প্রভাব খুব কম হলে, কেবল স্থানীয় নয় বরং বৈশ্বিকভাবেও স্থানকালকে সমতল তথা মিনকভস্কি মনে হয়। এজন্য মিনকভস্কি স্থানকে অনেক সময় সমতল স্থানকাল বলা হয়। ইউক্লিডীয় স্থান বের্নহার্ট রিমান স্থান-কাল আলোর দ্রুতি "Minkowski". Random House Webster's Unabridged Dictionary. Animation clip visualizing Minkowski space in the context of special relativity.
পুরু চাকতি

পুরু চাকতি (ইংরেজি: Thick disc) অনেক সর্পিল ছায়াপথের এমন একটি অঞ্চল যেখানে অপেক্ষাকৃত প্রবীণ এবং ধাতু-স্বল্প তারার অস্তিত্ব পাওয়া যায়। আমাদের আকাশগঙ্গা যেহেতু একটি আদর্শ সর্পিল ছায়াপথ সেহেতু এতেও এমন একটি চাকতি রয়েছে। আকাশগঙ্গার প্রধান তল থেকে উল্লম্বভাবে উপরে বা নিচে ১ কিলো পারসেকের বাইরে, কিন্তু হেলোর পূর্বে যেসব তারা রয়েছে তারাই পুরু চাকতির বাসিন্দা। এই অঞ্চলে তারার ঘনত্ব সরু চাকতির তুলনায় বেশ কম। সরু চাকতির তারার সাথে এখানকার তারার আরও কিছু পার্থক্য রয়েছে: পুরু চাকতির তারাদের কক্ষপথ (আকাশগঙ্গার কেন্দ্রকে আবর্তনরত) সরু চাকতির তারাদের তুলনায় অনেক উৎকেন্দ্রিক। এদের আবর্তনের দিকও অনেক ক্ষেত্রে সরু চাকতির তারাদের তুলনায় উল্টো, অর্থাৎ তাদের প্রতীপ গতি রয়েছে। এরা অপেক্ষাকৃত লাল, প্রবীণ, ধাতু-স্বল্প অনেকদিন ধরে পুরু চাকতির অস্তিত্বের কারণ নিয়ে বিজ্ঞানীরা সন্দিহান ছিলেন। কীভাবে এই চাকতি গঠিত হতে পারে সে নিয়ে বিজ্ঞানীরা তিনটি অনুকল্প প্রস্তাব করছিলেন। অবশ্যই এই প্রস্তাবগুলো করা হয়েছিল আমাদের আকাশগঙ্গাকে পর্যবেক্ষণ করে। কিন্তু পরবর্তীতে তারা বুঝতে পারেন তিনটির মধ্যে দুটি অনুকল্পই পর্যবেক্ষণের সাথে মিলে না। কেবল শেষ অনুকল্পটিই বর্তমানে পর্যবেক্ষণের সাথে সামঞ্জস্য বিধান করতে পারছে। তাই বর্তমানে তৃতীয় অনুকল্পটিকেই মূল তত্ত্ব হিসেবে গ্রহণ করছেন অধিকাংশ বিজ্ঞানীরা। অনুকল্পগুলো এবং সেগুলো বাতিল বা গৃহীত হওয়ার কারণ এখানে উল্লেখ করা হচ্ছে: অরীয় কক্ষীয় অভিপ্রয়াণ: সরু চাকতির তারাগুলো অরীয় কক্ষীয় অভিপ্রয়াণ এর মাধ্যমে ধীরে ধীরে আকাশগঙ্গার সরু চাকতি থেকে দূরে সরে গেছে। কিন্তু এটি সত্য হলে পুরু চাকতির তারাদের উৎকেন্দ্রিকতা এত বেশি হওয়ার কথা না। পর্যবেক্ষণে দেখা গেছে এই অনুকল্প যতটা ভবিষ্যদ্বাণী করে তার চেয়ে অনেক বেশি অতি উচ্চ ও অতি নিম্ন উৎকেন্দ্রিকতার তারা রয়েছে। সরু চাকতির তারাদের উত্তাপ প্রদাণ: অনেক আগে অনেক বড় এবং তাৎক্ষণিক কোন সংঘর্ষের কারণে সরু চাকতির তারারা খুব কম সময়ের মধ্যে অনেক বেশি উত্তপ্ত হয়ে গিয়েছিল। এর ফলে তাদের গতিশক্তি বেড়ে গেছে এবং তারা ছুটোছুটি করতে করতে পুরু চাকতিতে চলে গেছে। কিন্তু এটি পুরোপুরি সত্য হলে অতি উচ্চ উৎকেন্দ্রিকতার তারাদের সংখ্যা পর্যবেক্ষণের তুলনায়ও অনেক বেশি হওয়ার কথা। তাই এটিও বাতিল হয়ে গেছে। বিবৃদ্ধি এবং অঙ্গীভূতকরণ: আমাদের ছায়াপথকে আবর্তনরত কিছু বামন ছায়াপথ-কে আমাদের ছায়াপথ গ্রাস করেছে অর্থাৎ সেই বামনটির বিবৃদ্ধি বা এক্রিশন ঘটেছে। সেই বামন ছায়াপথের তারাগুলোই পুরু চাকতিতে থিতু হয়েছে। অথবা হয়ত অপেক্ষাকৃত বেশি সময় ধরে আকাশগঙ্গা অন্য ছায়াপথকে অঙ্গীভূত করেছে। এই দুটি প্রক্রিয়াই বলে, পুরু চাকতির তারারা আকাশগঙ্গার ভেতরে তৈরি হয়নি বরং বাইরে থেকে এসেছে। এটিই বর্তমানে সবচেয়ে গ্রহণযোগ্য তত্ত্ব। আকাশগঙ্গা সর্পিল ছায়াপথ (কুণ্ডলাকার) Marion Dierickx, Rainer J. Klement, Hans-Walter Rix, Chao Liu, Observational Evidence from SDSS for a Merger Origin of the Milky Way's Thick Disk, Astrophysical Journal; arXiv:1009.1616v1 [astro-ph.GA]
চুনিলাল দেওয়ান

চুনিলাল দেওয়ান একজন বাংলাদেশী চাকমা চিত্রশিল্পী এবং সাহিত্যিক। তিনি বিখ্যাত বাংলাদেশী চিত্রকর জয়নুল আবেদীন এর সহকর্মী ছিলেন। পড়েছিলেন কলকাতা আর্ট কলেজে। তার প্রচেষ্টাতেই পার্বত্য চট্টগ্রাম অঞ্চলের একটি পৃথক সাংস্কৃতিক রূপ দেশব্যাপী পরিচিত হতে শুরু করেছিল। কাপ্তাই বাঁধ নির্মাণের কারণে ১৯৫৯ সালে তার বড়দাম এর বাড়ি পানিতে ডুবে যায়। তার মৃত্যুর পর তার স্ত্রী বসুন্ধরা দেওয়ান রাঙামাটিতেই থাকেন। আধুনিক চাকমা সাহিত্যের বিকাশও ঘটে চুনিলাল দেওয়ানের কবিতার মাধ্যমে। তিনি ছিলেন চাকমা ভাষার প্রথম আধুনিক গীতিকার। তানভীর মোকাম্মেল, কর্ণফুলি কান্না, একটি প্রামাণ্য চিত্র Mizanur Rahman, The Cultural World of the Adivasis of Bangladesh, Bangladesh: Land Forest and Forest People, প্রকাশক - Society for Environment and Human Development (SEHD), বাংলাদেশ।
দত্তাত্রেয়

দত্তাত্রেয় (সংস্কৃত: दत्तात्रेय, Dattātreya) বা দত্ত হলেন একজন হিন্দু দেবতা। তিনি ত্রিমূর্তি নামে পরিচিত হিন্দু দেবতাত্রয়ী ব্রহ্মা, বিষ্ণু ও মহেশ্বরের সম্মিলিত রূপ। "দত্তাত্রেয়" নামটি দু'টি অংশে বিভক্ত: "দত্ত" অর্থাৎ যা দেওয়া হয়েছে এবং "আত্রেয়" অর্থাৎ, ঋষি অত্রির পুত্র। বিভিন্ন হিন্দু সম্প্রদায়ে ভিন্ন ভিন্ন রূপে তাঁকে পূজা করা হয়। নাথ সম্প্রদায় তাঁকে শিবের অবতার মনে করে। নাথেদের আদিনাথ সম্প্রদায় তাঁকে আদিগুরু মনে করে। তন্ত্র তাঁকে "যোগের ঈশ্বর" মনে করে। তিনি বৈষ্ণব ভক্তি আন্দোলনের সঙ্গেও জড়িত। তাঁকে একজন গুরু হিসেবে পূজা করা হয়। মনে করা হয়, দত্তাত্রেয় অদ্বৈত বেদান্তের ভাষ্য ত্রিপুর রহস্য রচনা করে পরশুরামকে দান করেছিলেন। পুরাণে, তিনি একটি ভারতীয় আশ্রমে অনসূয়া এবং তার স্বামী, বৈদিক ঋষি, অত্রির কাছে জন্মগ্রহণ করেছিলেন, যিনি ঐতিহ্যগতভাবে ঋগ্বেদে সবচেয়ে বড় অবদানের জন্য কৃতিত্বপ্রাপ্ত। কথিত আছে যে তারা মহারাষ্ট্রের নান্দেদ জেলার মহুরে বাস করত। অন্য একজন বলেছেন যে তার পিতা পশ্চিম দাক্ষিণাত্য অঞ্চলে থাকতেন।   তৃতীয় একজন দাবি করেন যে তিনি পবিত্র অমরনাথ মন্দিরের কাছে কাশ্মীরের জঙ্গলে জন্মগ্রহণ করেছিলেন। চতুর্থ কিংবদন্তি অনুসারে তিনি তার ভাই দূর্বাসা এবং চন্দ্রের সাথে অনুসূয়া নামে এক অবিবাহিত মায়ের কাছে জন্মগ্রহণ করেছিলেন। পঞ্চম পৌরাণিক কাহিনীতে, ঋষি অত্রি খুব বৃদ্ধ ছিলেন যখন অল্পবয়সী অনুসূয়া তাকে বিয়ে করেছিলেন এবং তারা একটি সন্তানের জন্য ত্রিমূর্তি দেবতার সাহায্য চেয়েছিলেন। পৃথিবীতে আলো ও জ্ঞান আনার জন্য ত্রিমূর্তি তাদের প্রতি সন্তুষ্ট হওয়ায় তাৎক্ষণিকভাবে বর দিয়েছিলেন, যার ফলে দত্তাত্রেয় তিনটি বৈশিষ্ট্য নিয়ে জন্মগ্রহণ করেছিলেন। দত্তাত্রেয় জয়ন্তী Rigopoulos (1998), p. 77. Harper & Brown (2002), p. 155. Abhayananda, S., Dattatreya's Song of the Avadhut. ATMA Books (Olympia, Wash), 2000. আইএসবিএন ৮১-৭০৩০-৬৭৫-২. Hariprasad Shivprasad Joshi (1965). Origin and Development of Dattātreya Worship in India. The Maharaja Sayajirao University of Baroda. Harper, Katherine Anne; Brown, Robert L. (2002). The Roots of Tantra. New York: State University of New York Press. আইএসবিএন ৯৭৮-০-৭৯১৪-৫৩০৫-৬. Kambhampati, Parvathi Kumar (২০০০)। Sri Dattatreya (1st সংস্করণ)। Visakhapatnam: Dhanishta।  Rigopoulos, Antonio (1998). Dattatreya: The Immortal Guru, Yogin, and Avatara. New York: State University of New York Press. আইএসবিএন ০-৭৯১৪-৩৬৯৬-৯. Subramanian K. N., Wisdom of Sri Dattatreya. Sura Books, 2006. আইএসবিএন ৮১-৭৪৭৮-৩৯০-৩. Articles about Lord Datta Information on Shri Dattatreya - Datta Guru
জন জেমস আদোবান

জন জেমস আদোবান বা জঁ-জাক ওদিবোন (ইংরেজি: John James Audubon; ফরাসি ভাষায়: Jean-Jacques Audubon) (জন্ম: ২৬শে এপ্রিল, ১৭৮৫ - ২৭শে জানুয়ারি, ১৮৫১) ছিলেন একজন ফরাসি-আমেরিকান পক্ষীবিজ্ঞানী, প্রকৃতিবাদী, শিকারী এবং চিত্রকলাকার। তিনি আমেরিকার ৪৩৫ টি পাখির চিত্রাঙ্কন এবং আলেকজান্ডার উইলসনের কাজ বাইরে প্রদর্শন করার জন্য অতি পরিচিত। তিনি ফ্রান্সের উপনিবেশ সেন্ট-দোমিংগুয়ে (এখন হাইতি) জন্ম গ্রহণ করেন। তার পিতা ছিলেন একজন আখ আবাদী জমির মালিক। তার জন্মের কয়েক মাস পর তার মা একটি গ্রীষ্মমণ্ডলীয় রোগে অক্রান্ত হয়ে মারা যান, যা তিনি এই দ্বীপে আসার পর থেকেই ভোগ ছিলেন। উইকিমিডিয়া কমন্সে জন জেমস আদোবান সংক্রান্ত মিডিয়া রয়েছে। The John James Audubon Collection at the Houghton Library "Audubon biography", National Audubon Society The Audubon Journey His editions discussed in sequence[স্থায়ীভাবে অকার্যকর সংযোগ] The Audubon House Gallery for Audubon Art Guide to identifying Audubon prints John James Audubon — The Birds of America.Catalog of the 435 plates "John James Audubon: Drawn From Nature" ওয়েব্যাক মেশিনে আর্কাইভকৃত ১১ ফেব্রুয়ারি ২০২১ তারিখে, PBS, July 25, 2007 Life of John James Audubon (1869) (full book) James Audubon State Park site Large Collection of Paintings by Audubon ওয়েব্যাক মেশিনে আর্কাইভকৃত ৬ জানুয়ারি ২০০৮ তারিখে National Gallery of Art: Selections from John James Audubon's The Birds of America (1826–1838) Birds of America online version of 1840 "First Octavo Edition" of his complete seven-volume text, with his images and original text descriptions International celebration of Audubon through stamps Audubon's Birds of America podcast from the Beinecke Library, Yale University A short biography of John James Audubon (in Italian)
ত্রিয়েস্তে

ত্রিয়েস্তে (ইতালীয় ভাষায়: Trieste, স্লোভেনীয় ও ক্রোয়েশীয় ভাষায়: Trst) ইতালির উত্তর-পূর্বাঞ্চলে অবস্থিত একটি শহর এবং সমুদ্র বন্দর। আড্রিয়াটিক সাগর এবং ইতালি-স্লোভেনিয়া সীমান্তের মাঝে যে সরু অঞ্চলটি রয়েছে তার শেষ প্রান্তে শহরটির অবস্থান। এর দক্ষিণ, পূর্ব এবং উত্তর তিন দিকেই স্লোভেনিয়া এবং একদিকে ত্রিয়েস্তে উপসাগর। জার্মান সম্রাজ্য, অস্ট্রো-হাঙ্গেরীয় সম্রাজ্য এবং স্লাভিক সংস্কৃতির দেশগুলোর ঠিক মাঝখানে অবস্থিত হওয়ার কারণে ইতিহাসের বিভিন্ন সময় জুড়ে এটি গুরুত্বপূর্ণ অঞ্চল বলে বিবেচিত হতো। ২০১০ সালের অনুমান মতে শহরের জনসংখ্যা হচ্ছে ২০৫,৫৯৩। এটি ইতালির ত্রিয়েস্তে প্রদেশ এবং ফ্রিউলি-ভেনেৎসিয়া জুলিয়া নামক স্বায়ত্তশাসিত অঞ্চলের রাজধানী। ১৩৮২ থেকে ১৯১৮ সাল পর্যন্ত যে হাবসবুর্গ রাজতন্ত্র অস্ট্রো-হাঙ্গেরীয় সম্রাজ্য শাসন করেছে তার সবচেয়ে পুরনো স্থানগুলোর একটি এই ত্রিয়েস্তে। সে সময় এটি ইউরোপের সবচেয়ে ক্ষমতাধর সম্রাজ্যের একটি গুরুত্বপূর্ণ বাণিজ্য বন্দর ছিল। ভূমধ্যসাগরের একটি সমৃদ্ধ বন্দর হওয়ার কারণে ত্রিয়েস্তে অস্ট্রো-হাঙ্গেরীয় সম্রাজ্যের চতুর্থ বৃহত্তম শহরে (ভিয়েনা, বুদাপেস্ট এবং প্রাগ-এর পরেই) পরিণত হয়েছিল। fin-de-siècle যুগে এটি সাহিত্য ও সঙ্গীতেরও অন্যতম কেন্দ্র ছিল। অবশ্য অস্ট্রো-হাঙ্গেরীয় সম্রাজ্যের পতন এবং প্রথম বিশ্বযুদ্ধের পর ইতালির সাথে ত্রিয়েস্তের একীকরণের পর এই শহরের ইউরোপীয় গুরুত্ব বেশ কমে গেছে। ১৯৩০-এর দশক এবং স্নায়ু যুদ্ধের সময়ে আবার এখানে অর্থনৈতিক উন্নতি শুরু হয়। ইউরোপের পূর্বাঞ্চল ও পশ্চিমাঞ্চলের স্নায়ু যুদ্ধের একটি গুরুত্বপূর্ণ কেন্দ্র ছিল এই শহর। বর্তমানে এটি ইতালির সবচেয়ে ধনী শহরগুলোর একটি, বিশেষত সমুদ্র বাণিজ্যের কারণে। উইকিমিডিয়া কমন্সে ত্রিয়েস্তে সংক্রান্ত মিডিয়া রয়েছে। Municipality of Trieste (ইতালীয়) Trieste Chamber of Commerce ওয়েব্যাক মেশিনে আর্কাইভকৃত ১৫ আগস্ট ২০০৫ তারিখে (ইতালীয়) Grotta Gigante official site (ইতালীয়) From Mexico to Miramar or, Across the Lake of Oblivion (essay about a journey to Miramar Castle by C.M. Mayo, from Massachusetts Review) Trieste.me Website Trieste city (ইতালীয়) Trieste - Photo Guide - (ইতালীয়) - (pdf) ওয়েব্যাক মেশিনে আর্কাইভকৃত ২০ এপ্রিল ২০১২ তারিখে
দুইনো

দুইনো (ইতালীয়: Duino, স্লোভেনীয় ভাষায়: Devin) ইতালির উত্তর-পূর্বাঞ্চলীয় প্রদেশ ত্রিয়েস্তে-র একটি ছোট শহর। এটি মূলত স্বায়ত্তশাসিত অঞ্চল ফ্রিউলি-ভেনেৎসিয়া জুলিয়া-র অন্তর্ভুক্ত দুইনো-আউরিসিনা মিউনিসিপ্যালিটির অংশ। অনুমিত জনসংখ্যা হচ্ছে ৮,৭৫৩ এবং জনসংখ্যার ঘনত্ব প্রতি বর্গ কিলোমিটারে ১৯৩.৮। প্রখ্যাত পদার্থবিজ্ঞানী, পরিসাংখ্যিক বলবিদ্যার জনক, লুডভিগ বোলৎসমান ১৯০৬ সালের ৩রা ডিসেম্বর এই শহরেই আত্মহত্যা করেছিলেন। বিখ্যাত গীতিকবি রাইনার মারিয়া রিলকে এই শহর দেখেই অনুপ্রাণিত হয়েছিলেন। স্লোভেনিয়ার জনপ্রিয়া লোক কিংবদন্তি Lepa Vida এখানেই সংঘটিত হয়েছিল। শহরটির মূল আকর্ষণ হচ্ছে দুটি দুর্গ। একাদশ শতকে নির্মিত প্রথম দুর্গটির ধ্বংসাবশেষই বর্তমানে কেবল টিকে আছে। কিন্তু নতুন দুর্গটিতে এখনও মানুষ থাকে, এবং ভ্রণের জন্যও এটি উন্মুক্ত। প্রাচীন দুর্গটির ধ্বংসাবশেষের নিচে সমুদ্রের দিখে মুখ করা একটি বিশাল সাদা পাথর রয়েছে যার নাম দামা বিয়ানকা। পাথরটি পর্দায় ঢাকা একটি মেয়ের প্রতিনিধিত্ব করে এবং এ থেকে অনেক গোথিক কিংবদন্তির জন্ম হয়েছে। ১৯৮২ সাল থেকে এখানে ইউনাইটেড ওয়ার্ল্ড কলেজ অফ আড্রিয়াটিক নামে একটি শিক্ষা প্রতিষ্ঠান পরিচালিত হচ্ছে। পৃথিবীর ৮০টি ভিন্ন ভিন্ন দেশের শিক্ষার্থীরা এখানে পড়তে আসতে পারে। এটি ইউনাইটডে ওয়ার্ল্ড কলেজেস (United World Colleges) প্রোগ্রামের অন্তর্ভুক্ত। এর উদ্দেশ্যই হচ্ছে শিক্ষার মাধ্যমে পৃথিবীর মানুষদের একীভূত করা। ১৯৫০-র দশকের আগে দুইনো মূলত স্লোভেনীয় ভাষাভাষীদের শহর ছিল, অল্প কিছু ইতালীয়-ভাষী লোকের বাস ছিল এখানে। প্রথম বিশ্বযুদ্ধের পূর্বে স্লোভেনিয়ার উদারনৈতিক জাতীয়তাবাদের একটি কেন্দ্রে পরিণত হয়েছিল এই শহর। কিন্তু ১৯৪৭ থেকে ১৯৫৪ সাল পর্যন্ত এটি ছিল ত্রিয়েস্তে নামক একটি স্বাধীন অঞ্চলের অন্তর্ভুক্ত। এ সময়ই শহরের জনচিত্র পাল্টে যায়। কারণ অনেক ইস্ত্রিয়ান ইতালীয়রা ইউগোস্লাভিয়া থেকে পালিয়ে এসে দুইনোতে আশ্রয় নেয়। বর্তমানে এখানকার অধিকাংশ মানুষ ইতালীয় ভাষায় কথা বলে, স্লোভেনীয়-ভাষীরা সংখ্যালঘু। তবে শহরের অধিকাংশ চিহ্ন এবং নাম দুই ভাষাতেই লেখা থাকে। Ivan Ples (১৮৮৬-১৯৫৮) - স্লোভেনীয় অর্থনীতিবিদ। Andrej Volarič (১৮৬৩-১৮৯৫) - সুরকার। Gregorio Alasia de Sommaripa (১৫৮৭-১৬২৬) - ইতালীয় জেসুইট ধনিতত্ত্ববিদ। তিনি ১৬০১ সালে প্রথম স্লোভেনীয়-ইতালীয় অভিধান প্রণয়ন করেছিলেন। Devin - na skrajnem severu Sredozemlja - www.kam.si, স্লোভেনীয় ভাষায় উইকিমিডিয়া কমন্সে দুইনো সংক্রান্ত মিডিয়া রয়েছে। Official Website of the Municipality Duino-Aurisina (Italian, Slovenian) Traveller's Guide to Duino and Sistiana Chamber of Commerce of Trieste - Duino-Aurisina United World College of the Adriatic - Duino
গ্যারেট হেডলান্ড

গ্যারেট জন হেডলান্ড (ইংরেজি: Garrett John Hedlund) (জন্ম ৩ সেপ্টেম্বর, ১৯৮৪) হলেন একজন মার্কিন অভিনেতা। তিনি ফ্রাইডে নাইট লাইটস, ফোর ব্রাদার্স, এরাগন, কান্ট্রি স্ট্রং, ট্রয় (প্যাট্রোক্লাসের ভূমিকায়) ও ট্রন: লেগাসি (স্যাম ফ্লিনের ভূমিকায়) চলচ্চিত্রে অভিনয় করেছেন। হেডলান্ড মিনেসোটার রোজেউতে জন্মগ্রহণ করেছিলেন। তিনি ক্রিস্টি ও রবার্ট হেডলান্ডের পুত্র। তার জ্যেষ্ঠ ভ্রাতার নাম নাথানিয়েল ও জ্যেষ্ঠ ভগিনীর নাম আমান্ডা। তিনি মিনেসোটার একটি ছোটো শহর ওয়ানাস্কার একটি প্রত্যন্ত বিফ ক্যাটল ফার্মে বেড়ে উঠেছিলেন। চোদ্দো বছর বয়সে মায়ের সঙ্গে তিনি অ্যারিজোনার স্কটসডেলে চলে আসেন। অ্যারিজোনায় এসে প্রো স্কাউট নামে একটি স্কাউটিং কোম্পানির সহযোগিতায় একটি ট্যালেন্ট শোতে অংশ নেন। গ্র্যাজুয়েট হওয়ার পর ২০০৩ সালে তিনি লস এঞ্জেলসে চলে আসেন অভিনয় জীবন শুরু করার লক্ষ্যে। তার প্রথম চরিত্রটি ছিল ট্রয় চলচ্চিত্রের প্যাট্রোক্লাসের ভূমিকা। ২০০৪ সালের ১৪ মে মুক্তিপ্রাপ্ত এই চলচ্চিত্রে তিনি ব্র্যাড পিটের সঙ্গে অভিনয় করেছিলেন। ২০০৪ সালে ড্রামা চলচ্চিত্র ফ্রাইডে নাইট লাইটস-এ তিনি ডন বিলিংসলের চরিত্রে অভিনয় করেন। তিনি অ্যাকশন অপরাধ চলচ্চিত্র ফোর ব্রাদার্স-এ মার্ক ওয়ালবার্গের পাশাপাশি জ্যাক মারসারের চরিত্রে অভিনয় করেন। এরপর তিনি এরাগন চলচ্চিত্রে মারটাগের ভূমিকায় অভিনয় করেন। ২০০৭ সালে তিনি গ্যারি মার্শাল পরিচালিত কমেডি-ড্রামা জর্জিয়া রুল-এ অভিনয় করেছিলেন। এই ছবিটি ভাল চলেনি, সমালোচকদের প্রশংসা অর্জনেও ব্যর্থ হয়েছিল। এই বছর তিনি কেভিন বেকনের বিপরীতে ডেথ সেনটেন্স ছবিতেও অভিনয় করেন। ২০১০ সালে তিনি ১৯৮২ সালের চলচ্চিত্র ট্রন-এর সিকোয়েল ট্রন: লেগাসি চলচ্চিত্রে জেফ ব্রিজেসের সঙ্গে অন্যতম প্রধান ভূমিকায় অভিনয় করেছেন। ছবিটি ২০১০ সালের ১৭ ডিসেম্বর মুক্তি পায়। ২০১১ সালের ৭ জানুয়ারি মুক্তিপ্রাপ্ত কান্ট্রি মিউজিক ড্রামা কান্ট্রি স্ট্রং-এ তিনি জিনেথ প্যালট্রোর বিপরীতে অভিনয় করেন। ২০০৪ সালে তিনি ট্রয় চলচ্চিত্রে তার চরিত্রটির জন্য টিন চয়েস অ্যাওয়ার্ড-এর "চয়েস ব্রেকআউট মুভি স্টার - মেল" বিভাগে মনোনীত হয়েছিলেন। "Minnesota farm is far behind for actor"। ১১ জানুয়ারি ২০১১ তারিখে মূল থেকে আর্কাইভ করা। সংগ্রহের তারিখ ২৭ এপ্রিল ২০১১।  অজানা প্যারামিটার |1= উপেক্ষা করা হয়েছে (সাহায্য) "Wonderland Magazine interview and report"। ১৬ মার্চ ২০১১ তারিখে মূল থেকে আর্কাইভ করা। সংগ্রহের তারিখ ২৭ এপ্রিল ২০১১।  T Magazine interview by Marcus Chang: Asked & Answered -Garrett Hedlund Kit, Borys (৭ জানু ২০০৯)। "Little known actor lands lead in 'Tron' sequel"। Reuters/Hollywood Reporter। Reuters। সংগ্রহের তারিখ ২ জুলাই ২০০৯।  উইকিমিডিয়া কমন্সে গ্যারেট হেডলান্ড সংক্রান্ত মিডিয়া রয়েছে। ইন্টারনেট মুভি ডেটাবেজে গ্যারেট হেডলান্ড (ইংরেজি)